Harta incidenței Covid-19 din ultimele zile. Ce județe depășesc rata de infectare de trei la mia de locuitori.
Bucureştiul şi cinci judeţe au depăşit rata de infectare de trei la mia de locuitori. Judeţul Cluj a trecut pe primul loc în acest top, cu o incidenţă de 3.7 la mie. În Bucureşti, indicele a scăzut puţin faţă de ziua anterioară, de la 3.51 la 3.18.
Bucureştiul şi cinci judeţe au depăşit rata de infectare de trei la mia de locuitori, astfel că au făcut trecerea în scenariul roşu.Judeţul Cluj a trecut pe primul loc în top, cu o incidenţă de 3.7, urmat de Alba, cu o rată de 3.66.La extrema cealaltă se află judeţele Vrancea, Olt, Călăraşi şi Buzău.Îți reamintesc că odată depăşit pragul de trei la mie, masca devine obligatorie.Însă poate fi dată jos pentru perioade scurte de timp doar pentru mâncat, băut şi fumat sau atunci când se face sport.Totodată, localurile se închid la interior: restaurante, baruri şi cafenele, la fel şi teatrele, sălile de cinema şi cele de jocuri.Nu în ultimul rând, şcolile se închid şi trec în scenariul roşu, ceea ce înseamnă că elevii fac cursuri numai online.Chiar dacă indicele pe ultimele 14 zile trece de trei la mie la nivel de judeţ, restricţiile se aplică punctual în localităţile care depăşesc acest prag limită.Braşovul este ultimul oraş mare care se înscrie pe această listă.Îți mai spun că pentru lipsa măştii de protecţie, acolo unde ea este obligatorie, poți primi o amendă de cel puțin 500 de lei.